title: ochiq kalit va yopiq kalit
text: Kompyuteringizdagi dasturlar yopiq kalitlarni
  siz uchun xavfsiz
  saqlagan holda boshqalar koʻra olishi uchun kalitlaringizning
  ochiq tomonini ulashishni tushunadi.
  Elektron pochta xabarini yuborganda raqamli sertifikatingizni
  biriktirgan holda uni raqamli tarzda imzolashingiz mumkin.
  Elektron xabar olinganida oluvchi
  xabarga ilova qilingan
  sizning ochiq kalitingizga oid axborotdan iborat kichik
  birikmani koʻrib, sizdan kelganini tekshirib koʻrishi mumkin.
  Boshqacha qilib aytganda, u aslida
  boshqa elektron pochta
  akkauntidan yuborilgan, xuddi sizdan kelgandek koʻrinuvchi
  elektron xabar yuborib, oʻzini siz deb
  tanishtiruvchilardan sizni
  himoyalaydi.
  Raqamli sertifikatlardan foydalanishning yana bir usuli –
  hujjatlarni elektron imzolashdir.
  Xabarni shifrlaganingizda, faqat siz va siz xabarni yuborayotgan
  kishi uni oʻqiy olishi uchun muhrlangan konvertning
  ekvivalentini hosil qilasiz. Bu xuddi kimgadir pochta kartasini
  yuborishga oʻxshaydi: u ochiq holatda boʻlgani
  uchun uni
  istalgan shaxs oʻqiy oladi, biroq xabarni muhrlangan konvertga
  solganingizdan keyin uni oʻqish qiyin boʻlishi mumkin.
  Taklif qilingan raqamli sertifikatlar yordamida shifrlash
  muammodan saqlanish imkonini beradi (8.05-rasm).